cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.435
title: รูปแบบการเดินทางของนักเรียนในสถาบันกวดวิชาบริเวณโดยรอบสี่แยก พญาไท

description: การวิจัยครั้งนี้ มีจุดมุ่งหมายเพื่อทราบถึงรูปแบบและพฤติกรรมการเดินทางของนักเรียนในสถาบันกวดวิชาจากจุดเริ่มต้นสู่จุดปลายทาง และทราบถึงปัญหาที่เกิดขึ้นจากรูปแบบการเดินทาง เพื่อเป็นแนวทางในการจัดการและวางแผนเพื่อเชื่อมโยงประสานระบบขนส่งมวลชนและโครงข่ายคมนาคมให้เกิดความต่อเนื่องและสอดคล้องกับรูปแบบและพฤติกรรมการเดินทางของนักเรียนในสถาบันกวดวิชาบริเวณโดยรอบสี่แยกพญาไท โดยทำการศึกษาปัจจัยที่เกี่ยวข้องกับรูปแบบการเดินทาง พร้อมทั้งสังเกตรูปแบบและพฤติกรรมการเดินทางของนักเรียน ตลอดจนการกระจายตัวของจุดเริ่มต้นและจุดปลายทางของการเดินทาง เพื่อเสนอแนะแนวทางในการบริหารจัดการและการพัฒนาที่เหมาะสม การศึกษาครั้งนี้จะใช้แบบสอบถามโดยเลือกกลุ่มตัวอย่างแบบแบ่งชั้น คิดตามสัดส่วนของนักเรียนในวันธรรมดาและวันเสาร์-อาทิตย์ ผลการวิจัยพบว่า มีรูปแบบการเดินทางในวันเสาร์-อาทิตย์หลากหลายกว่าวันธรรมดาจากความแตกต่างและเหมือนกันของจุดเริ่มต้นและจุดปลายทางพบว่า ตัวแปรด้านเศรษฐกิจ ความพร้อมของโครงข่ายคมนาคม ระบบขนส่งมวลชนและเวลา คือตัวแปรหลักที่ส่งผลต่อรูปแบบการเดินทางของกลุ่มนักเรียนในวันเสาร์-อาทิตย์ ในขณะที่ปัจจัยด้านเวลาเป็นตัวแปรสำคัญของกลุ่มนักเรียนในวันธรรมดา ทั้งนี้ รูปแบบการเดินทางของนักเรียนในสถาบันกวดวิชาบริเวณโดยรอบสี่แยกพญาไทสามารถเป็นตัวชี้วัดประสิทธิภาพและความสามารถของโครงข่ายคมนาคมและระบบขนส่งมวลชนเบื้องต้นที่มีอยู่ในปัจจุบันได้ สำหรับข้อเสนอแนะในการวิจัยนี้เสนอแนะให้รัฐเข้าไปส่งเสริมความพร้อมด้านโครงข่ายคมนาคม ระบบขนส่งมวลชน และเชื่อมต่อระบบขนส่งในพื้นที่โดยรอบกรุงเทพมหานคร รวมทั้งวางแผนประสานโครงข่ายการสัญจรของระบบขนส่งมวลชนต่างๆ ให้มีความต่อเนื่องและจัดหาบริการสาธารณะต่างๆอำนวยความสะดวกในการเดินทางของนักเรียนรวมถึงประชาชนทั่วไปในอนาคต
DOI: 10.14457/cu.the.2011.436
title: ปัจจัยคัดสรรที่มีความสัมพันธ์กับภาวะซึมเศร้าของผู้ป่วยจิตเภทชุมชนในเขตภาคกลาง

description: การวิจัยครั้งนี้เป็นการวิจัยเชิงบรรยาย มีวัตถุประสงค์เพื่อศึกษาความสัมพันธ์ระหว่างปัจจัยคัดสรร ได้แก่ อายุ ระยะเวลาการเจ็บป่วย อาการข้างเคียงของยารักษาโรคจิต ความคิดอัตโนมัติในด้านลบ การใช้สารเสพติด การสนับสนุนทางสังคม เหตุการณ์ความเครียดในชีวิตกับภาวะซึมเศร้าของผู้ป่วยจิตเภทในชุมชน ที่มารับบริการแผนกผู้ป่วยนอก โรงพยาบาลเสนา และโรงพยาบาลชัยบาดาล จำนวน 143 ราย ทำการสุ่มตัวอย่างโดยวิธีการสุ่มแบบหลายขั้นตอน เครื่องมือในการวิจัยประกอบด้วย แบบบันทึกข้อมูลส่วนบุคคล แบบประเมินภาวะซึมเศร้าของเบค แบบประเมินความคิดอัตโนมัติด้านลบ แบบสอบถามการสนับสนุนทางสังคมและแบบประเมินเหตุการณ์เครียดในชีวิต ซึ่งมีค่าความเที่ยงเท่ากับ .89,.96,93, และ .63 ตามลำดับ วิเคราะห์ข้อมูลโดยใช้ค่าความถี่ ร้อยละ ค่าเฉลี่ย ค่าเบี่ยงเบนมาตรฐาน สัมประสิทธ์สหสัมพันธ์ของเพียร์สัน ผลการวิจัยสรุปได้ ดังนี้ 1.อายุ ระยะเวลาการเจ็บป่วย การใช้สารเสพติด และการสนับสนุนทางสังคม มีความสัมพันธ์ทางลบกับภาวะซึมเศร้าผู้ป่วยจิตเภทในชุมชน ที่ระดับนัยสำคัญทางสถิติที่ระดับ .05 2.ความคิดอัตโนมัติในด้านลบ มีความสัมพันธ์ทางบวกกับภาวะซึมเศร้าผู้ป่วยจิตเภทในชุมชน อย่างมีนัยสำคัญทางสถิติที่ระดับ .05 3. อาการข้างเคียงของยารักษาโรคจิตและเหตุการณ์ความเครียดในชีวิตไม่มีความสัมพันธ์กับภาวะซึมเศร้าของผู้ป่วยจิตเภทในชุมชน
DOI: 10.14457/cu.the.2011.437
title: คุณลักษณะผู้นำนวัตกรรมของหัวหน้าหอผู้ป่วย โรงพยาบาลทั่วไป

description: การวิจัยครั้งนี้ มีวัตถุประสงค์เพื่อศึกษาคุณลักษณะผู้นำนวัตกรรมของหัวหน้าหอผู้ป่วยโรงพยาบาลทั่วไป โดยประยุกต์ใช้เทคนิคการวิจัยอนาคตแบบ EDFR ผู้ให้ข้อมูลหลัก คือ ผู้เชี่ยวชาญ จำนวน 23 คน คัดเลือกตามคุณสมบัติที่กำหนด โดยเป็นผู้เชี่ยวชาญที่มีความรู้และประสบการณ์ตรงกับปัญหาการวิจัยและยินดีร่วมมือในการวิจัย ประกอบด้วย ผู้เชี่ยวชาญด้านบริหารองค์การพยาบาล ผู้เชี่ยวชาญด้านการบริหารการพยาบาลระดับต้น และผู้เชี่ยวชาญที่เป็นนักวิชาการในสถาบันการศึกษาในด้านการบริหารธุรกิจ นวัตกรรม และเทคโนโลยีต่างๆ ผู้เชี่ยวชาญด้านนวัตกรรมและการพัฒนานวัตกรรมของประเทศ ประกอบด้วย รอบที่ 1 เป็นแบบสัมภาษณ์ รอบที่ 2 และรอบที่ 3 เป็นแบบสอบถามมาตราส่วนประมาณค่า ใช้ระยะเวลาในการเก็บรวบรวมข้อมูล 80 วัน วิเคราะห์ข้อมูลโดยการหาค่ามัธยฐานและค่าพิสัยระหว่างคลอไทล์ ผลการวิจัยพบว่า คุณลักษณะของผู้นำนวัตกรรมของหัวหน้าหอผู้ป่วย โรงพยาบาลทั่วไปที่ผู้เชี่ยวชาญมีความคิดเห็นสอดคล้องกัน ประกอบด้วยคุณลักษณะย่อย 36 ข้อ เป็นคุณลักษณะที่มีระดับความสำคัญมากที่สุด 30 ข้อ และระดับความสำคัญมาก 6 ข้อ จำแนกเป็น 5 ด้าน ดังนี้ 1.ด้านความคิดสร้างสรรค์ ประกอบด้วยคุณลักษณะ 7 ข้อ 2.ด้านความเป็นผู้นำการเปลี่ยนแปลง ประกอบด้วยคุณลักษณะ 8 ข้อ 3.ด้านการสร้างวัฒนธรรมองค์กร ประกอบด้วยคุณลักษณะ 6 ข้อ 4.ด้านการพัฒนาตนเอง ประกอบด้วยคุณลักษณะ 7 ข้อ 5.ด้านบุคลิกภาพ ประกอบด้วยคุณลักษณะ 8 ข้อ
DOI: 10.14457/cu.the.2011.438
title: สุขภาวะทางจิตของผู้ป่วยสารเสพติดในระยะฟื้นฟูสมรรถภาพ ภายหลังได้รับการปรึกษาเชิงจิตวิทยารายบุคคลแนวพุทธ : การวิจัยเชิงคุณภาพแบบทีมผู้วิจัยเห็นชอบร่วมกัน

description: การวิจัยครั้งนี้มีวัตถุประสงค์เพื่อศึกษาสุขภาวะทางจิตของผู้ป่วยสารเสพติดในระยะฟื้นฟูสมรรถภาพภายหลังได้รับการปรึกษาเชิงจิตวิทยารายบุคคลแนวพุทธ ผู้วิจัยทำการเก็บข้อมูลด้วยการสัมภาษณ์เชิงลึกผู้ป่วยสารเสพติดที่ได้รับการปรึกษาเชิงจิตวิทยารายบุคคลแนวพุทธ ณ ศูนย์บำบัดรักษายาเสพติด แม่ฮ่องสอน จำนวน 8 คน (ชาย 6 คน หญิง 2 คน) วิเคราะห์ข้อมูลด้วยวิธีวิเคราะห์แบบทีมผู้วิจัยเห็นชอบร่วมกัน ผลการวิจัยพบว่า ภายหลังได้รับการปรึกษาเชิงจิตวิทยารายบุคคลแนวพุทธ ผู้ให้ข้อมูลรายงานประสบการณ์หลังการได้รับการปรึกษา 7 ประเด็นหลัก ได้แก่ 1) การมีจิตใจที่เข้มแข็งจัดการตนเองได้ดี ได้แก่ การควบคุมตัวเองได้และการมีจิตใจที่มั่นคง 2) ความสามารถในการจัดการสิ่งแวดล้อม มีความพร้อมก้าวเดินต่อไป ได้แก่ พร้อมก้าวเดินต่อไปไม่กลัวอุปสรรค 3) การเปิดใจยอมรับผู้อื่น ลดทิฐิและสัมพันธภาพที่ดี ได้แก่ การมองเห็นความรักของคนรอบข้าง การเปิดใจมองในมุมมองของคนอื่นมากขึ้นและความพร้อมในการให้อภัยผู้อื่น 4) การมีความมุ่งหวังเป็นพลังผลักดันให้ก้าวเดิน ได้แก่ การมีเป้าหมายและทิศทางในการดำเนินชีวิต การมีสิ่งยึดเหนี่ยวจิตใจและมีความมุ่งหวังในชีวิต 5) การมองเห็นคุณค่าและมีความพร้อมในการยอมรับตัวตนของตนเอง ได้แก่ การมองเห็นคุณค่าและศักยภาพของตนเอง การมองเห็นและยอมรับข้อดีและข้อเสียของตนเอง การให้อภัยตัวเองเพื่อเริ่มต้นใหม่ การยอมรับและมีทัศนคติที่ดีต่ออดีตของตนเอง 6) การมีสติเป็นรากฐานในการพัฒนาตน ได้แก่ การเติบโตด้านการมีสติ การเปิดใจเรียนรู้สิ่งใหม่ สิ่งรอบตัว และการมีความต้องการพัฒนาตนเอง 7) การมีจิตใจสงบสบาย ได้แก่ การมีจิตใจที่สุขสบาย ผลการศึกษาได้สะท้อนถึงการสุขภาวะทางจิตที่ดีขึ้นจากการได้รับการปรึกษาเชิงจิตวิทยารายบุคคลแนวพุทธ ผู้วิจัยได้อภิปรายผลการวิจัยและได้ให้ข้อเสนอแนะสำหรับการวิจัยในอนาคตต่อไป
DOI: 10.14457/cu.the.2011.439
title: การศึกษาอัตรากำลังบุคลากรพยาบาลคลินิกประกันสังคม โรงพยาบาลธรรมศาสตร์เฉลิมพระเกียรติ

description: การวิจัยครั้งนี้มีวัตถุประสงค์ เพื่อศึกษาภาระงานของพยาบาลคลินิกประกันสังคม โดยจำแนกตามประเภทของผู้ป่วย และศึกษาอัตรากำลังบุคลากรทางการพยาบาล คลินิกประกันสังคม โรงพยาบาลธรรมศาสตร์เฉลิมพระเกียรติ กลุ่มตัวอย่างคือ ผู้ป่วยที่มารับบริการในคลินิกประกันสังคม จำนวน 224 คน และพยาบาลวิชาชีพจำนวน 5 คน เครื่องมือที่ใช้ในการวิจัย ประกอบด้วย คู่มือการจำแนกประเภทผู้ป่วย คู่มือพจนานุกรมกิจกรรมการพยาบาลคลินิกประกันสังคม และแบบบันทึกเวลาที่ใช้ในการปฏิบัติกิจกรรมการพยาบาล ซึ่งผ่านการตรวจสอบความตรงตามเนื้อหาจากผู้ทรงคุณวุฒิ ได้ค่าดัชนีความตรงตามเนื้อหา เท่ากับ 0.8, 0.8 และ1 ตามลำดับ และตรวจสอบความเที่ยงได้ค่าดัชนีความสอดคล้องของการสังเกตเท่ากับ 0.96 สถิติที่ใช้ในการวิจัย คือ ร้อยละ ค่าเฉลี่ย และส่วนเบี่ยงเบนมาตรฐาน และใช้สูตรคำนวณอัตรากำลังของกองการพยาบาล กระทรวงสาธารณสุข ผลการวิจัยสรุปได้ดังนี้ 1. ปริมาณเวลาที่พยาบาลวิชาชีพใช้ในการปฏิบัติกิจกรรมการพยาบาลทั้งหมดของผู้ป่วยทั้งหมด เฉลี่ยแต่ละราย 23.44 นาที โดยแบ่งเป็นกิจกรรมพยาบาลโดยตรง 9.38 นาที และกิจกรรมที่นอกเหนือจากกิจกรรมพยาบาลโดยตรง 14.06 นาที 2. ปริมาณเวลาที่พยาบาลวิชาชีพใช้ในการปฏิบัติกิจกรรมการพยาบาลทั้งหมดเฉลี่ยต่อราย ในผู้ป่วยประเภทเร่งด่วน (Urgent) คือ 18.45 นาที และผู้ป่วยประเภทไม่เร่งด่วน (Non urgent) คือ 11.62 นาที 3. อัตรากำลังบุคลากรทางการพยาบาลที่ควรจะเป็นของคลินิกประกันสังคม โรงพยาบาลธรรมศาสตร์เฉลิมพระเกียรติ ดังนี้ 3.1 การจัดอัตรากำลังแบบที่ 1 ต้องการพยาบาลวิชาชีพ 7 คน 3.2 การจัดอัตรากำลังแบบที่ 2 ต้องการพยาบาลวิชาชีพ 6 คน
DOI: 10.14457/cu.the.2011.440
title: ความเป็นไปได้ในการใช้สารเคมียับยั้งการเจริญของราบนยางแผ่นดิบ

description: การวิจัยนี้มีวัตถุประสงค์เพื่อศึกษาหาสารเคมีสำหรับยับยั้งการเจริญของราในน้ำยางข้นและบนยางแผ่นดิบ ทำการแยกราจากน้ำยางข้นและยางแผ่นดิบ พบราจากยางแผ่นดิบคือ Penicillium sp. 3 สายพันธุ์ และ Aspergillus sp. 5 สายพันธุ์ ทดสอบการยับยั้งการเจริญของราโดยสารเคมี 6 ชนิด คือ โซเดียมซอร์เบต, โซเดียมเปอร์บอเรต, โซเดียมดีไฮโดรอะซิเตต, เอทิลแอลกอฮอล์, สาร A และสาร B วัดประสิทธิภาพการยับยั้งราซึ่งคิดจากขนาดเส้นผ่านศูนย์กลางบริเวณใส และต้นทุนราคาของสารเคมี คัดสารเคมีไว้ศึกษาต่อ 4 ชนิดคือ สาร A ความเข้มข้น 4.2% (โดยปริมาตร), สาร B ความเข้มข้น 100% (โดยมวลปริมาตร), โซเดียมดีไฮโดรอะซิเตต ความเข้มข้น 0.2% (โดยมวลต่อปริมาตร) และโซเดียมเปอร์บอเรต ความเข้มข้น 2% (โดยมวลต่อปริมาตร) ทดสอบประสิทธิภาพการยับยั้งราที่แยกจากตัวอย่างยางแผ่นดิบ โดยใช้สารเคมีแต่ละชนิดรวมทั้งสารผสมในอัตราส่วน 1:1 สาร A ความเข้มข้น 4.2% (โดยปริมาตร) มีประสิทธิภาพในการยับยั้งการเจริญของเชื้อราได้ดีที่สุด นำสาร A ไปทดสอบการยับยั้งการเจริญของราบนยางแผ่นดิบ โดยแช่ตัวอย่างยางแผ่นดิบในสาร A ความเข้มข้น 4.2% (โดยปริมาตร) เป็นเวลา 20 นาทีใส่ราที่คัดแยกไว้แล้วบ่มยางแผ่นดิบเป็นเวลา 7 วัน ผลการยับยั้งคือ 100%
DOI: 10.17171/2-13-109-39
title: Gräberfeld Novoalekseevka
title: Kurgan 11 - Trichter von NW nach SO

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-109-40
title: Gräberfeld Novoalekseevka
title: Kurgan 12 - von SO nach NW

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-109-41
title: Gräberfeld Novoalekseevka
title: Kurgan 12 - von SO nach NW

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-109-42
title: Gräberfeld Novoalekseevka
title: Kurgan 12 - Trichter von SO nach NW

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-109-43
title: Gräberfeld Novoalekseevka
title: Kurgan 12 - Trichter von SO nach NW

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-109-44
title: Gräberfeld Novoalekseevka
title: Kurgan 13 - von SSO nach NNW

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-109-45
title: Gräberfeld Novoalekseevka
title: Kurgan 13 - von SSO nach NNW

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-109-46
title: Gräberfeld Novoalekseevka
title: Kurgan 13 - Trichter von SSO nach NNW

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-109-48
title: Gräberfeld Novoalekseevka
title: Kurgan 13 - Trichter von SSO nach NNW

description: Photo of {invNr}
description: Pyramids of the Steppe / Kazakhstan, Land of Seven Rivers
DOI: 10.17171/2-13-26
title: Gräberfeld Kokpijaz

description: Pyramids of the Steppe / Kazakhstan, Land of Seven Rivers
DOI: 10.17171/2-13-27
title: Siedlung Kotlovandy

description: Pyramids of the Steppe / Kazakhstan, Land of Seven Rivers
DOI: 10.17171/2-13-28
title: Gräberfeld Krasnyj Vostok

description: Pyramids of the Steppe / Kazakhstan, Land of Seven Rivers
DOI: 10.17171/2-13-29
title: Siedlung Krasnyj Vostok

description: Pyramids of the Steppe / Kazakhstan, Land of Seven Rivers
DOI: 10.17171/2-13-30
title: Gräberfeld Kulsaj-1

description: Pyramids of the Steppe / Kazakhstan, Land of Seven Rivers
DOI: 10.17171/2-13-31
title: Siedlung Kyzylbulak 2

description: Pyramids of the Steppe / Kazakhstan, Land of Seven Rivers
DOI: 10.17171/2-13-32
title: Siedlung Kyzyl-Gajrat

description: Pyramids of the Steppe / Kazakhstan, Land of Seven Rivers
DOI: 10.17171/2-14-172-1
title: 3D model of object V3.4-129
title: Staatliche Museen zu Berlin - Antikensammlung

description: Capital (fragment)
description: Architectural Fragments of Myus
DOI: 10.17171/2-14-173-1
title: Photograph of object V3.4-127
title: Staatliche Museen zu Berlin - Antikensammlung

description: Capital (fragment)
description: Architectural Fragments of Myus
DOI: 10.17171/2-14-174-1
title: 3D model of object V3.4-127
title: Staatliche Museen zu Berlin - Antikensammlung

description: Capital (fragment)
description: Architectural Fragments of Myus
DOI: 10.17171/2-14-175-1
title: Photograph of object V3.4-106
title: Staatliche Museen zu Berlin - Antikensammlung

description: Capital (fragment)
description: Architectural Fragments of Myus
DOI: 10.17171/2-14-176-1
title: 3D model of object V3.4-106
title: Staatliche Museen zu Berlin - Antikensammlung

description: Capital (fragment)
description: Architectural Fragments of Myus
DOI: 10.17171/2-14-177-1
title: Photograph of object V3.4-104
title: Staatliche Museen zu Berlin - Antikensammlung

description: Capital (fragment)
description: Architectural Fragments of Myus
DOI: 10.17171/2-14-178-1
title: 3D model of object V3.4-104
title: Staatliche Museen zu Berlin - Antikensammlung

description: Capital (fragment)
description: Architectural Fragments of Myus
DOI: 10.14457/cu.the.2011.441
title: ผลของมินิเกมที่มีการกำกับตนเองที่ส่งผลต่อผลสัมฤทธิ์ในการอ่านภาษาอังกฤษอย่างมีวิจารณญาณของนักเรียนชั้นมัธยมศึกษาปีที่ 6

description: การวิจัยครั้งนี้มีวัตถุประสงค์เพื่อ 1) ศึกษาผลการใช้เกมคอมพิวเตอร์ประเภทมินิเกมที่มีการกำกับตนเองที่มีต่อผลสัมฤทธิ์ในการอ่านภาษาอังกฤษอย่างมีวิจารณญาณของนักเรียนชั้นมัธยมศึกษา ปีที่ 6 2) เปรียบเทียบผลสัมฤทธิ์ในการอ่านภาษาอังกฤษอย่างมีวิจารณญาณของผู้เรียนระหว่างกลุ่มผู้เรียนที่ใช้เกมคอมพิวเตอร์ประเภทมินิเกมที่มีการกำกับตนเองของผู้เรียนกับกลุ่มผู้เรียนที่ใช้เกมคอมพิวเตอร์ประเภทมินิเกม และ 3) ศึกษาพฤติกรรมการกำกับตนเองของกลุ่มตัวอย่าง การคัดเลือกโรงเรียนได้จากการเจาะจงโรงเรียนที่มีความพร้อมด้านการใช้เทคโนโลยี มีห้องปฏิบัติการคอมพิวเตอร์ และคัดเลือกกลุ่มตัวอย่างจากผู้เรียนที่มีผลการเรียนรายวิชาภาษาอังกฤษเฉลี่ย 2.5 ต่อเทอมขึ้นไป จำนวน 60 คน เครื่องมือที่ใช้ในการวิจัยได้แก่ เกมคอมพิวเตอร์ประเภทมินิเกมที่มีการกำกับตนเองมีลักษณะเป็นเกมตอบคำถาม (Quiz game) ที่ออกแบบให้มีกระบวนการกำกับตนเอง 3 ขั้น ได้แก่ การสังเกต การตัดสิน และการแสดงปฏิกิริยาต่อตนเอง ผลการวิจัยพบว่า 1) นักเรียนที่ใช้เกมคอมพิวเตอร์ประเภทมินิเกมที่มีการกำกับตนเอง มีผลสัมฤทธิ์ในการอ่านภาษาอังกฤษอย่างมีวิจารณญาณหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 2) ผลสัมฤทธิ์ในการอ่านภาษาอังกฤษอย่างมีวิจารณญาณหลังเรียนของนักเรียนที่ใช้เกมคอมพิวเตอร์ประเภทมินิเกมที่มีการกำกับตนเองสูงกว่านักเรียนที่ใช้เกมคอมพิวเตอร์ประเภทมินิเกมอย่างมีนัยสำคัญทางสถิติที่ระดับ .05 3) พฤติกรรมการกำกับตนเองหลังเรียนของนักเรียนที่ใช้เกมคอมพิวเตอร์ประเภทมินิเกมที่มีการกำกับตนเองสูงกว่าก่อนเรียนอย่างมีนัยสำคัญทางสถิติที่ระดับ .05 และสูงกว่านักเรียนที่ใช้เกมคอมพิวเตอร์ประเภทมินิเกมอย่างมีนัยสำคัญทางสถิติที่ระดับ .05 การใช้มินิเกมที่มีการกำกับตนเอง ส่งผลให้ผู้เรียนมีการอ่านภาษาอังกฤษอย่างมีวิจารณญาณ เนื่องจากการกำกับตนเองในมินิเกมที่ใช้เวลาในการเล่นช่วงสั้น ๆ มีการออกแบบที่กระตุ้นพฤติกรรมการเล่นเกมซ้ำ จึงทำให้เกิดการฝึกทำซ้ำ จนกระทั่งเกิดผลสัมฤทธิ์ในการอ่านภาษาอังกฤษอย่างมีวิจารณญาณได้
DOI: 10.14457/cu.the.2011.442
title: การศึกษาความสัมพันธ์ระหว่างการรับรู้ความสามารถของตนเองกับผลสัมฤทธิ์ทางด้านทฤษฎีดนตรีของนักเรียนชั้นมัธยมศึกษาปีที่ 6: กรณีศึกษาสถานศึกษาขั้นพื้นฐานที่ใช้หลักสูตรเน้นด้านดนตรีในเขตกรุงเทพมหานครและปริมณฑล

description: การวิจัยนี้เป็นการวิจัยเชิงสำรวจ มีวัตถุประสงค์เพื่อ 1) ศึกษาระดับผลสัมฤทธิ์วิชาทฤษฎีดนตรี ของนักเรียนชั้นมัธยมศึกษาปีที่ 6 2) ศึกษาระดับของการรับรู้ความสามารถของตนเองและระดับความสำคัญของปัจจัยด้านการรับรู้ความสามารถของตนเอง ของนักเรียนมัธยมศึกษาปีที่ 6 และ 3) ศึกษาความสัมพันธ์ระหว่างการรับรู้ความสามารถของตนเองกับผลสัมฤทธิ์วิชาทฤษฎีดนตรี ของนักเรียนชั้นมัธยมศึกษาปีที่ 6 โดยใช้กลุ่มตัวอย่างคือ นักเรียนที่เรียนวิชาเอกดนตรีสากล ที่กำลังศึกษาในชั้นมัธยมศึกษาปีที่ 6 ปีการศึกษา 2554 แผนการเรียน ศิลป์-ดนตรี ได้แก่ นักเรียนโรงเรียนวัดสุทธิวราราม จำนวน 5 คน นักเรียนวิทยาลัยนาฏศิลป จำนวน 26 คน และนักเรียนโรงเรียนมัธยมสังคีตวิทยา กรุงเทพมหานคร จำนวน 28 คน รวม 59 คน เครื่องมือที่ใช้ในการวิจัยได้แก่ 1) แบบสอบถามข้อมูลส่วนบุคคล 2) แบบวัดผลสัมฤทธิ์ด้านทฤษฎีดนตรี 3) แบบวัดการรับรู้ความสามารถของตนเองด้านทฤษฎีดนตรี และ 4) แบบสอบถามเกี่ยวกับปัจจัยของการรับรู้ความสามารถของตนเอง วิเคราะห์ข้อมูลโดยใช้สถิติเชิงบรรยาย (แจกแจงความถี่ ค่าร้อยละ ค่าเฉลี่ยเลขคณิต ส่วนเบี่ยงเบนมาตรฐาน) และสถิติเชิงอ้างอิงโดยวิเคราะห์ค่าสัมประสิทธิ์สหสัมพันธ์ของเพียร์สัน (Pearson Correlation) ผลการวิจัยพบว่า 1) คะแนนผลสัมฤทธิ์ทางด้านทฤษฎีดนตรีของนักเรียนชั้นมัธยมศึกษาปีที่ 6 อยู่ในระดับปานกลาง (M = 47.53, SD = 22.35) 2) คะแนนการรับรู้ความสามารถของตนเองทางด้านทฤษฎีดนตรีของนักเรียนชั้นมัธยมศึกษาปีที่ 6 อยู่ในระดับปานกลาง (M = 2.31, SD = .87) และคะแนนรวมระดับความสำคัญของปัจจัยด้านการรับรู้ความสามารถของตนเองของนักเรียนชั้นมัธยมศึกษาปีที่ 6 อยู่ในระดับสูง (M = 109.07, SD = 21.52) โดยแบ่งออกเป็น 4 ปัจจัย ได้แก่ ระดับความสำคัญของปัจจัยด้านความสำเร็จจากการกระทำ อยู่ในระดับกลาง (M = 58.89, SD = 17.99) ระดับความสำคัญของปัจจัยด้านการได้เห็นประสบการณ์ของผู้อื่น อยู่ในระดับสูง (M = 70.9, SD = 17.22) ระดับความสำคัญของปัจจัยด้านการใช้คำพูดชักจูง อยู่ในระดับสูง (M = 67.67, SD = 17.38) และระดับความสำคัญของปัจจัยด้านสภาวะทางร่างกายและอารมณ์ อยู่ในระดับกลาง (M = 65.52, SD = 13.61) และ 3) คะแนนการรับรู้ความสามารถของตนเองทางด้านทฤษฎีดนตรี มีความสัมพันธ์ในทิศทางบวกกับผลสัมฤทธิ์วิชาทฤษฎีดนตรีของนักเรียนชั้นมัธยมศึกษาปีที่ 6 อย่างมีนัยสำคัญทางสถิติที่ระดับ .01 โดยมีค่าสัมประสิทธิ์สหสัมพันธ์เท่ากับ .66 ซึ่งมีความสัมพันธ์ระดับปานกลาง
DOI: 10.14457/cu.the.2011.443
title: ภาวะเศรษฐกิจต่อการถือเงินสดของบริษัทในประเทศไทย

description: ผลการศึกษาพบว่า เมื่อเศรษฐกิจมีการขยายตัวเพิ่มมากขึ้นจะส่งผลให้บริษัทถือสัดส่วนเงินสดเพิ่มขึ้นแต่บริษัทจะถือสัดส่วนเงินสดลดลงเมื่อมีต้นทุนค่าเสียโอกาสเพิ่มขึ้นและสภาพคล่องของตลาดการเงินอยู่ในภาวะตึงตัว นอกจากนี้ในช่วงที่นักลงทุนคาดการณ์ว่าในอนาคตเศรษฐกิจจะขยายตัวบริษัทจะทำการถือสัดส่วนเงินสดลดต่ำลง ทั้งนี้ในการทดสอบสามารถสรุปได้ว่า บริษัทไม่ได้ถือเงินสดเพิ่มมากขึ้นเมื่อเศรษฐกิจตกต่ำเพื่อป้องกันความเสี่ยง แต่บริษัทจะถือเงินสดเพื่อการดำเนินธุรกิจปกติมากกว่า ส่วนการทดสอบถึงภาวะเศรษฐกิจต่อปรับระดับการถือเงินสดของบริษัท พบว่าในช่วงที่เศรษฐกิจหดตัว ต้นทุนค่าเสียโอกาสสูง และเศรษฐกิจมีแนวโน้มชะลอตัวนั้นจะส่งผลให้บริษัทปรับระดับการถือเงินสดเข้าสู่ระดับที่เหมาะสมได้เร็วกว่าช่วงที่เศรษฐกิจมีการขยายตัวและมีต้นทุนค่าเสียโอกาสต่ำ ซึ่งสะท้อนให้เห็นว่าช่วงเศรษฐกิจชะลอตัว บริษัทเริ่มกลัวความเสี่ยงและจะพยายามรักษาระดับการถือเงินสดให้เหมาะสมมากกว่าช่วงเศรษฐกิจขยายตัว
DOI: 10.14457/cu.the.2011.444
title: คุณภาพชีวิตรายบุคคลในผู้ติดเชื้อเอชไอวี/เอดส์ ณ โรงพยาบาลวารินชำราบ

description: วัตถุประสงค์ของการศึกษานี้เพื่อประเมินคุณภาพชีวิตรายบุคคลในผู้ติดเชื้อเอชไอวี/เอดส์โดยใช้เครื่องมือ Patient Generated Index (PGI) และทดสอบคุณสมบัติการวัดเชิงจิตวิทยาของเครื่องมือ ได้แก่ ความเป็นไปได้ในการนำเครื่องมือไปใช้ ประเมินจากเวลาที่ใช้ในการตอบคำถาม ร้อยละของผู้ปฏิเสธการสัมภาษณ์ และความยากง่ายในการใช้ ความเที่ยงของเครื่องมือประเมินจากความเที่ยงจากการทดสอบซ้ำพิจารณาค่าสัมประสิทธิ์สหสัมพันธ์ภายในชั้น ความตรงทางโครงสร้างพิจารณาจากความตรงเชิงลู่เข้า โดยพิจารณาจากสัมประสิทธิ์สหสัมพันธ์ระหว่างแบบสอบถาม EQ-5D, MOS-HIV ฉบับภาษาไทย ข้อมูลทั่วไป และข้อมูลด้านคลินิก กับคะแนนของเครื่องมือ PGI และความไวต่อการเปลี่ยนแปลง เก็บข้อมูลในผู้ป่วยนอกที่เข้ารับบริการที่โรงพยาบาลวารินชำราบ จำนวน 210 คน จากการศึกษาพบว่า เครื่องมือ PGI รายงานมิติที่เกี่ยวกับสุขภาพที่ได้รับผลกระทบจากโรคติดเชื้อเอชไอวี/เอดส์ และยาต้านไวรัสเอดส์ได้ 27 มิติ โดยมิติ 5 อันดับแรก ได้แก่ ภาวะไขมันในเลือดสูง การกระจายและสะสมของไขมันผิดปกติ/ผิดที่ ภาวะตับอักเสบ อาการไข้เรื้อรัง อ่อนเพลีย น้ำหนักลด ท้องเสียเรื้อรัง และการแพ้ยาอย่างรุนแรงจนช็อกหมดสติ ต้องเข้ารับการรักษาในโรงพยาบาล เครื่องมือ PGI ใช้เวลาในการสัมภาษณ์เฉลี่ย 15 นาที ไม่มีผู้ใดปฏิเสธการสัมภาษณ์ คะแนนเฉลี่ยความยากง่ายของเครื่องมือ PGI เท่ากับ 3.72 ค่าสัมประสิทธิ์สหสัมพันธ์ภายในชั้นเท่ากับ 0.691 มีสหสัมพันธ์ต่ำกับแบบสอบถาม EQ-5D, MOS-HIV ฉบับภาษาไทย ข้อมูลทั่วไป และข้อมูลด้านคลินิก ความไวต่อการเปลี่ยนแปลงมากในการประเมินคุณภาพชีวิตผู้ติดเชื้อเอชไอวี/เอดส์ โดยเฉพาะกลุ่มที่รายงานสภาวะสุขภาพที่ดีขึ้น โดยสรุปเครื่องมือ PGI บ่งชี้มิติที่เกี่ยวกับสุขภาพที่ได้รับผลกระทบจากโรคติดเชื้อเอชไอวี/เอดส์ และยาต้านไวรัสเอดส์ มีความเที่ยงอยู่ในระดับปานกลางถึงดี และมีความไวมากในการประเมินคุณภาพชีวิตผู้ติดเชื้อเอชไอวี/เอดส์
DOI: 10.14457/cu.the.2011.445
title: การจัดกิจกรรมการศึกษานอกระบบโรงเรียนตามแนวคิดการเรียนรู้แบบมีส่วนร่วมเพื่อพัฒนายุวมัคคุเทศก์ในเขตกรุงเทพมหานคร

description: การวิจัยครั้งนี้ มีวัตถุประสงค์ (1) เพื่อพัฒนากิจกรรมการศึกษานอกระบบโรงเรียนตามแนวคิดการเรียนรู้แบบมีส่วนร่วมเพื่อพัฒนายุวมัคคุเทศก์ในเขตกรุงเทพมหานคร (2) เพื่อเปรียบเทียบความรู้ ทักษะ และทัศนคติในการเป็นยุวมัคคุเทศก์ ระหว่างก่อนและหลังการเข้าร่วมกิจกรรมการศึกษานอกระบบโรงเรียนตามแนวคิดการเรียนรู้แบบมีส่วนร่วมของยุวมัคคุเทศก์ (3) เพื่อศึกษาความพึงพอใจในการเข้าร่วมกิจกรรมการศึกษานอกระบบโรงเรียนตามแนวคิดการเรียนรู้แบบมีส่วนร่วมเพื่อพัฒนายุวมัคคุเทศก์ในเขตกรุงเทพมหานคร การวิจัยครั้งนี้ เป็นการวิจัยเชิงทดลอง โดยมีกลุ่มตัวอย่างในการวิจัย คือ เด็ก อายุ 10-12 ปี ที่อาศัยอยู่ในบริเวณตลาดน้ำตลิ่งชัน เขตตลิ่งชัน จำนวน 35 คน การจัดกิจกรรมดังกล่าวใช้ระยะเวลา 6 วัน รวมทั้งสิ้น 51 ชั่วโมง เครื่องมือที่ใช้ในการวิจัยมี 2 ชนิด ได้แก่ เครื่องมือที่ใช้ในการทดลอง คือ แผนการจัดกิจกรรมการศึกษานอกระบบโรงเรียนตามแนวคิดการเรียนรู้แบบมีส่วนร่วมเพื่อพัฒนายุวมัคคุเทศก์ในเขตกรุงเทพมหานคร และเครื่องมือที่ใช้ในการเก็บรวบรวมข้อมูล คือ แบบวัดคุณลักษณะของการเป็นยุวมัคคุเทศก์ ที่ดี และแบบประเมินผลการจัดกิจกรรม วิเคราะห์ข้อมูลโดยการหาร้อยละ ค่าเฉลี่ย ([X-Bar]) ส่วนเบี่ยงเบนมาตรฐาน (S.D.) และเปรียบเทียบความแตกต่างด้วยสถิติทดสอบที (t-test) ที่ระดับนัยสำคัญทางสถิติ .05 ผลการวิจัยพบว่า 1.การพัฒนากิจกรรมการศึกษานอกระบบโรงเรียนตามแนวคิดการเรียนรู้แบบมีส่วนร่วมเพื่อพัฒนายุวมัคคุเทศก์ในเขตกรุงเทพมหานคร ใช้หลักการจัดกิจกรรมการศึกษานอกระบบโรงเรียน มีกระบวนการของกิจกรรมตามแนวคิดการเรียนรู้แบบมีส่วนร่วม ได้แก่ (1) ประสบการณ์ (2) การสะท้อนความคิดเห็นและอภิปราย (3) สรุปความเข้าใจและความคิดรวบยอด (4) การทดลองหรือประยุกต์แนวคิด และใช้การเรียนรู้ด้วยกระบวนการกลุ่ม ได้แก่ การมีส่วนร่วมสูงสุด และการบรรลุงานสูงสุด เข้ามาร่วมด้วย ซึ่งสามารถพัฒนาคุณลักษณะของการเป็นยุวมัคคุเทศก์ที่ดีได้ 2.ผลการจัดกิจกรรม พบว่า กลุ่มทดลองมีค่าเฉลี่ยความรู้ ทักษะ และทัศนคติในการเป็น ยุวมัคคุเทศก์หลังการทดลองสูงกว่าก่อนการทดลอง อย่างมีนัยสำคัญทางสถิติที่ระดับ .05 3.ผลการจัดกิจกรรม พบว่า กลุ่มทดลองมีค่าเฉลี่ยความพึงพอใจในการจัดกิจกรรมการศึกษานอกระบบโรงเรียนตามแนวคิดการเรียนรู้แบบมีส่วนร่วมเพื่อพัฒนายุวมัคคุเทศก์ในเขตกรุงเทพมหานครอยู่ในระดับมากที่สุด ([X-Bar] = 4.71)
DOI: 10.14457/cu.the.2011.446
title: เกณฑ์การใช้พลังงานในโรงไฟฟ้าประเภทโคเจนเนอเรชั่น

description: งานวิจัยนี้เป็นการศึกษาหาปริมาณการใช้พลังงานต่อหนึ่งหน่วยการผลิต (Specific Energy Consumption) ของโรงงานผลิตไฟฟ้าประเภทโคเจนเนอเรชั่น หรือในทางการผลิตไฟฟ้าจะเรียกว่าค่า Heat Rate ซึ่งจะเป็นดัชนีชี้วัดประสิทธิภาพของโรงไฟฟ้านั้นๆหรือเป็นอัตราส่วนระหว่างปริมาณผลผลิต (ไฟฟ้า+ไอน้ำ) ต่อปริมาณก๊าซธรรมชาติที่ใช้ รวมถึงการหาต้นทุนค่าก๊าซธรรมชาติต่อหน่วยการผลิตโดยทำการเปรียบเทียบระหว่างแต่ละเทคโนโลยีการผลิต(กำหนดตามเครื่องกังหันก๊าซที่ใช้) ที่มีผลผลิตเป็นไฟฟ้าและไอน้ำ เมื่อกำหนดให้ค่า Heat Rate ของโรงไฟฟ้าตัวอย่างตาม Specification ที่กำลังการผลิตสูงสุด โดยมีผลผลิตไฟฟ้าเพียงอย่างเดียว คือ 6,369.56 BTU/kWh มีต้นทุน 1.93 บาท/kWh เป็นเกณฑ์ จะพบว่า Heat Rate ของโรงไฟฟ้าตัวอย่างที่กำลังการผลิตตามสัญญาซื้อขายทั้งไฟฟ้าและไอน้ำ นั้นสูงกว่า 16.3% แต่จะต่ำกว่าค่าจากการใช้งานจริง ที่ 8,553.60 BTU/kWh ต้นทุน 2.59 บาท/kWh 15.63% ได้มีการนำเสนอแนวทางการปรับปรุงให้ดีขึ้นจากการใช้การจัดการในการเพิ่มผลผลิต และการประหยัดพลังงาน ทำให้สามารถลดค่า Heat Rate ของโรงไฟฟ้าตัวอย่างที่กำลังการผลิตตามสัญญาซื้อขายทั้งไฟฟ้าและไอน้ำ จาก 7,397.13 BTU/kWh หรือมีต้นทุน 2.24 บาท เป็น 6,691.67 BTU/kWh ต้นทุนลดลง0.21 บาท/kWh และหากเลือก Best Technology จากการวิจัยนี้คือ Rows-Royce RB211-H63จะให้ค่า Heat Rate ที่ดีที่สุด คือ 5,778.66 BTU/kWh หรือดีขึ้นกว่าเกณฑ์ 9.27% ต้นทุนลดลง 0.18 บาท/kWh